Calixtus episcopus, servus servorum Dei, carissimo in Christo filio Pontio Cluniacensi abbati ejusque successoribus regulariter substituendis in perpetuum. Religiosis desideriis dignum est facilem praebere consensum, ut fidelis devotio celerem sortiatur effectum. Desideras siquidem, frater carissime, et suppliciter postulas ut Marciniacense monasterium, quod videlicet a praedecessore tuo sanctae memoriae beato Hugone abbate in praedio parentum suorum constructum est, apostolicae sedis patrocinio muniamus. Cui profecto postulationi tanto libentius accommodamus auditum quanto sexus ille fragilior, qui ad Dei servitium ibi congregatus est, majori cognoscitur auxilio indigere. Per presentis igitur privilegii paginam eidem sanctimonialium monasterio confirmamus ipsam villam Marciniacum cum ecclesia sancti Nicetii et quidquid in ejus parrochia habet; ecclesiam quoque de Balgi cum capella; villam quae dicitur Varennis cum ecclesia; ecclesiam sancti Juliani de Sivri; ecclesiam sancti Christofori; ecclesiam de Brian; ecclesiam de Sarri et quidquid in praedictis parrochiis habet; cellam sanctae Fidis, cum omnibus ad eam pertinentibus; et quidquid habet in castro Semur, videlicet in foro, in campis, in vineis, in sylvis et in parrochiali ecclesia sancti Martini et in capellis sancti Hilarii et sanctae Mariae Magdalenae, et in ecclesia sancti Martini de Lac; omnia haec in episcopatu Eduensi; in episcopatu vero Matisconensi, villam Yguaranda et ecclesiam sancti Andreae cum capella sancti Marcelli, cum omnibus appendiciis suis; et quidquid habet in ecclesia de Maali; in episcopatu Lugdunensi, ecclesiam de Briennon cum cella monachorum et quidquid ibi habet; in episcopatu Arvernensi, cellam de Lodda; cellam de Buissolis; cellam de Tresfons; cellam de Lodessa et quidquid ad eas pertinet; in episcopatu Valentinensi, cellam de Balma et quidquid ad eam pertinet; in episcopatu Diensi, cellam sancti Joannis cum capella sancti Clementis in castro Aurello, cum ecclesiis sanctae Ceciliae et sancti Petri; in episcopatu Nivernensi, cellam sancti Lupi et quidquid ad eam pertinet; in episcopatu Sanctonensi, cellam de Montos et quidquid juris ejus est; in episcopatu Pictavensi, cellam de Fontanis, cellam de Jaudai, et quidquid habet in villa Aient; in episcopatu Ambianensi, decimas villae quae dicitur Cella; in episcopatu Morinensi, ecclesiam de Pennis cum capellis de Saissin et de Percin, et de Blaringehem et de Floringehem, cum cimiteriis et decimis, excepta parte Morinensis ecclesiae; in episcopatu Leodiensi, cellam Aqualiae; in Anglia, maneria Guildebe, Eslatinefort, Broma, et caetera omnia quae idem locus vel in praesenti obtinet, vel in futurum largiente Deo, concessione pontificum, liberalitate principum, oblatione fidelium vel aliis modis justis poterit adipisci. Si qua igitur ecclesiastica saecularisve persona in futurum huic nostro decreto temere obviare temptaverit, honoris et officii sui periculum patiatur, aut excommunicationis ultione plectatur, nisi praesumptionem suam digna satisfactione correxerit; qui vero observator extiterit, omnipotentis Dei et apostolorum ejus benedictionem et gratiam consequatur. Amen. Datum Romanis per manum Chrysogoni sanctae Romanae ecclesiae diaconi cardinalis ac bibliothecarii, decimo sexto calendas martii, indictione decima tertia, incarnationis Dominicae anno millesimo centesimo vigesimo, pontificatus autem domni Calixti secundi papae anno secundo.